b'\n_START_ARTICLE_\nSeppo L\xc3\xb6ytty\n_START_SECTION_\nKoulutus\n_START_PARAGRAPH_\nSeppo L\xc3\xb6ytty valmistui ylioppilaaksi Tampereen klassillisesta lyseosta vuonna 1949, mink\xc3\xa4 j\xc3\xa4lkeen h\xc3\xa4n opiskeli Helsingin yliopistossa teologian kandidaatiksi 1953, lisensiaatiksi 1969 ja teologian tohtoriksi 1971. L\xc3\xb6ytty vihittiin papiksi Tampereella vuonna 1954. L\xc3\xb6ytty suoritti alemman pastoraalitutkinnon 1962 ja ylemm\xc3\xa4n 1971 .\n_START_SECTION_\nUra\n_START_PARAGRAPH_\nVuosina 1957\xe2\x80\x931967 Seppo L\xc3\xb6ytty toimi Suomen L\xc3\xa4hetysseuran palveluksessa Lounais-Afrikassa. H\xc3\xa4n toimi Engelan poikakodin johtajana, Elimin pappisseminaarin lehtorina, United Lutheran Theologians \xe2\x80\x93seminaarin opettajana ja rehtorina. Vuosina 1961\xe2\x80\x931962 sek\xc3\xa4 1970 L\xc3\xb6ytty toimi Tampereen hiippakunnan l\xc3\xa4hetyssihteerin\xc3\xa4. Vuosina 1967\xe2\x80\x931970 L\xc3\xb6ytty oli Tampereen seurakuntien diakoniapastorina, vuosina 1970\xe2\x80\x931973 Yl\xc3\xb6j\xc3\xa4rven kirkkoherrana ja vuosina 1974\xe2\x80\x931982 Mikkelin tuomiorovastina. Kansan Raamattuseuran julistusty\xc3\xb6ntekij\xc3\xa4n\xc3\xa4 L\xc3\xb6ytty oli vuosina 1982\xe2\x80\x931984 ja 1987\xe2\x80\x931988. Makumiran teologisessa korkeakoulussa Tansaniassa opettajana sek\xc3\xa4 Suomen L\xc3\xa4hetysseuran l\xc3\xa4hetyskasvatussihteerin\xc3\xa4 vuosina 1988\xe2\x80\x931992, jolloin siirtyi el\xc3\xa4kkeelle. Lis\xc3\xa4ksi L\xc3\xb6ytty on toiminut luottamusteht\xc3\xa4viss\xc3\xa4 mm. Suomen ja Ambo-Kavangon kirkkojen sek\xc3\xa4 Luterilaisen Maailman Liiton piiriss\xc3\xa4 .'